લાલન કૉલેજમાં ગત સેમેસ્ટરમાં જ નવા સોફ્ટવેરની મદદથી પરીક્ષા આપવાનું શરૂ કરી દેવાયું હતું. હવે ફેબ્રુઆરીમાં યોજાનારી પરીક્ષામાં આર્ટ્સ અને કોમર્સનાં તમામ સેમેસ્ટરના વિદ્યાર્થીઓ ઈન્ટર્નલ પરીક્ષા ઓનલાઇન આપશે. આ અંગે પ્રિન્સિપાલ પરેશ રાવલ માહિતી આપતાં કહે છે, “અત્યાર સુધી ઇન્ટર્નલ પરીક્ષાઓ માટે આખો ફેબ્રુઆરી મહિનો શિક્ષણકાર્ય અટકાવવું પડતું, પરંતુ હવે પરીક્ષા કમ્પ્યૂટરની લેબમાં બેચ મુજબ લેવાશે. જેથી શિક્ષણકાર્યને કોઈ અસર નહીં પડે. તેમજ સમય ઉપરાંત સ્ટેશનરીની મોટી બચત થશે.”